ครึ่งบ่ายไม้สั้น – บล.คันทรี่กรุ๊ป
บริษัทหลักทรัพย์ คันทรี่กรุ๊ป สรุปทิศทางและแนวโน้มตลาดบ่ายนี้
15 ก.ย. 2558

สรุปตลาดภาคเช้า
ตลาดภาคเช้าปิดปรับตัวเพิ่มขึ้นเล็กน้อย ขณะที่ตลาดรอบบ้านมีทิศทางไม่ชัดเจน ท่ามกลางความกังวลต่อการประชุม FOMC โดยตลาดไทยในภาคเช้ามีแรงเก็งกำไรในหุ้นกลุ่มเหล็ก และ ICT ปิดตลาดภาคเช้าดัชนีเปลี่ยนแปลง +1.94 จุด มาที่ระดับ 1,379.09 จุด
 
แนวโน้ม ภาคบ่าย
ประเมินดัชนีมีแนวโน้มทรงตัวในกรอบแคบ เราแนะนำเก็งกำไรในหุ้นกลุ่มรับเหมาก่อสร้าง และหุ้นกลุ่ม ICT โดยมองเป็น 2 กลุ่มหลักที่ได้ประโชน์จากนโยบายภาครัฐ สำหรับประเด็นเด่นช่วงบ่ายคือการยกฟ้องคดี TT&amp;T ขอให้ อคิวเม้นท์ ขายหุ้นเพิ่มทุน ทริปเปิลที มองเป็นบวกกับ JAS สำหรับระยะกลางยังแนะนำให้สะสมหุ้นกลุ่มส่งออกอาหารและอิเล็กทรอนิกส์ ซึ่งได้ประโยช์จากค่าเงินอ่อนค่า
 
วิเคราะห์ทางเทคนิค
NCL ราคาปิด 2.30 บาท
แนวรับ 2.26 บาท           แนวต้าน 2.60 บาท
แนว cut loss หากใกล้จะหลุด 2.20 บาท
กราฟ NCL ที่ราคาหุ้นลงมายาวนานตลอดปี เริ่มมีสัญญาณการเด้งตัวแบบ technical rebound แต่ RSI มี Positive divergence แล้ว  และโวลุ่มเริ่มหนาแน่นขึ้น แนวโน้มจะไต่ระดับค่อยเป็นค่อยไป แนะนำเข้าเก็งกำไร
 
LIT ราคาปิด 7.55 บาท
แนวรับ 7.50 บาท           แนวต้าน 8.15 บาท
แนว cut loss หากใกล้จะหลุด 7.35 บาท
กราฟ LIT ยังอยู่ในแนว Up trend การดีดตัวแบบ reversal ในแท่งเทียนมีโอกาสจะทำให้ราคาขึ้นไปทดสอบใกล้ high เดิมที่เหนือ 8 บาทได้ โดยเครื่องมือทั้ง RSI และ MACD โค้งตัวขึ้นรับแนวโน้มดีดตัวนี้   แนะนำเก็งกำไร
 
เด็กแนว
CHOW เงียบหายไปนานพอควร เหมือนไม่ค่อยมีปัจจัยอะไร เหมือนไม่ค่อยมีใครเล่นแต่สังเกตให้ดีราคาหุ้นไม่ลงแล้ว รับอยู่ที่ 6 บาทมาตลอด และกำลังจะประคองตัวขึ้น โดยมีกรอบแนวทดสอบระหว่าง 7.50-8.00 บาท ทำไมต้องเป็นอย่างนั้น ว่าไปแล้ว CHOW ไม่ได้เงียบแต่สิ่งที่ซ่อนอยู่ค่อยๆ เผยออกมาแล้วเน้นไปที่ของแท้ซะมากกว่า ล่าสุดประกาศจ่ายไฟ (COD) ของโรงไฟฟ้าที่ญี่ปุ่นแล้ว 8.5 MW จากขนาด 18MW  โดยมีส่วนที่สร้างเสร็จรอ COD อีก 7.5MW คาดว่าบริษัทพร้อมประกาศภายในเดือนนี้ละ นอกจากนี้ โรงไฟฟ้าเฟสสองที่ญีปุ่นสร้างคู่กันมาก็พร้อมที่จ่ายไฟอีกราว 11MW รวมๆ ที่น่าจะเห็นๆ จริงๆ จังๆ คือ 26 MW นอกจากนี้จะมีงานก่อสร้างโรงไฟฟ้า ๖ (EPC) ให้กับลูกค้า 2 เฟสคือ 27 MW และ 8 MW รวมมูลค่างานประมาณ 3 พันล้านบาท น่าจะเซ็นต์และประกาศกันเร็วๆ นี้ ถือเป็นแผนงานที่บริษัทเคยประกาศออกไปแต่คนไม่ค่อยได้ตาม เล่นหุ้นกันไม่รู้ว่าบริษัททำอะไรยังมีเลยทำให้เป็นจุดอ่อนของการลงทุน  และถ้าคนที่ตามงานจะเห็นว่า CHOW มีการ MOU กับทั้ง RATCH, BCP ในการทำโรงไฟฟ้าราวๆ 300 MW แต่ทยอยออกสัญญาก่อสร้าง ซึ่งเฟสแรกของ BCP ขนาด 60 MW น่าจะพร้อมจ่ายไฟกลางปีหน้า และของ RATCH อีก 40 MW ก็เช่นกัน  ในปี 59 ควรจะมีการจ่ายไฟอย่างน้อย 126 MW เอาค่าเฉลี่ยกำไรที่ 5 ล้านบาท/MW/ปี คูณเข้าไปก็จะได้ตัวเลขกำไรเน้นๆ ส่วนงานก่อสร้าง 3 พันล้านบาท จะรับรู้เกือบเต็มก้อนปี 59  ซึ่งถ้ามองอย่างนี้ควรจะมีรายได้เกิน 5 พันล้านบาท โดยที่ไม่นับรายได้จากการขายเหล็กปีละ 4 พันล้านบาท ยังไม่อยากบอกเป้าพื้นฐานเดี๋ยวจะหาว่าเว่อร์
ด้านกราฟ กำลังฟื้นตัวแม้ทรงจะยังไม่สวยมากแต่ก็มีสัญญาณซื้อเป็น minor up trend แล้วเรียกว่าหุ้นฟื้นไข้ ยังแกว่งๆ ไม่แข็งแรงซะทีเดียว แต่ถ้าผ่านต้าน 7.50 บาทไปแล้วคราวนี้คงเอาไม่อยู่ ราคาตรงนี้ ถือว่าจุดเริ่มๆ รอบใหม่ๆ สะสมกันไว้บ้าง